SAMAGRA SHIKSHA  AIZAWL DISTRICT-IN INCENTIVE AWARD AN SEM,"802/2024-2025 Aizawl the 13th June, 2024 : Vawiin khan Samagra Shiksha Aizawl District chuan Incentive Award for Schools, School Education Complex Hall, Macdonald Hill- ah an hlan. Programme hi Pu R Zonunumawia, Dy. District Project Coordinator, Samagra Shiksha, Aizawl  District in a kaihruai a. Thusawitu, Pu Lalramthianghlima, District Education Officer & District Project Coordinator ni bawk chuan Award dawngte lawmpuina thu a sawi a, midangte tana entawn tlak ni zel turin zirtirtu kalkhawmte fuihna thu a sawi. Award dawng tur hian District Project Office chuan Sawrkar school enkawl atangin a thlang a. Award hian lawmpuina thu ziak leh pawisa fai a keng tel. Award dawngtute hi Primary level ah school 7 - Govt. Chanmari Model Primary School, Govt. Ainawn Primary School, Govt. Ramhlun South Primary School, Govt. Rev. Thianga Primary School, Govt. College Veng Primary School, Govt. Chawnpui Primary School, Govt. Edenthar Primary School te an ni a,  middle school level-ah school 4 - Upper Republic UPS, Govt Edenthar Middle School, Upper Republic UPS   te an ni  a, High School level-ah school 4 - Govt Sialsuk High School, Govt Tinzagina High School, Mauchar Secondary School leh Edenthar Secondary school te an  ni. Higher levelah Sialsuk Higher sec. School, Govt Republic Higher Sec school (Science), East Phaileng Higher sec school leh Govt Mizo Higher Sec school (commerce) te an ni. Heng school te hian kumin (2024-25) session mekah zirlai an neih that bakah activity hrang hrangah an tih that avangin thlan an ni. Heng bakah hian High School leh Higher School thlante hian kum 2023-24 a MBSE in Examination a buatsaih a result nei tha te an ni. Tun dinhmunah hian Aizawl District-ah Sawrkar enkawl primary  school 217, middle school 164, High school 66 leh higher secondary school 18 an awm mek. Attachment Loading attachment...",Dated: 13 th Jun 24 4:53 PM,https://dipr.mizoram.gov.in/post/samagra-shiksha-aizawl-district-in-incentive-award-an-sem